CELEX: 62010TN0084
Language: hu
Date: 2010-02-22 00:00:00
Title: T-84/10. sz. ügy: 2010. február 22-én benyújtott kereset — Regione Puglia kontra Bizottság

1.5.2010   
            
            
               HU
            
            
               Az Európai Unió Hivatalos Lapja
            
            
               C 113/58
            
         2010. február 22-én benyújtott kereset — Regione Puglia kontra Bizottság
   (T-84/10. sz. ügy)
   2010/C 113/89
   Az eljárás nyelve: olasz
   
      Felek
   
   
      Felperes: Regione Puglia (Bari, Olaszország) (képviselők: F. Brunelli és A. Aloia ügyvédek)
   
      Alperes: Európai Bizottság
   
      Kereseti kérelmek
   
   A felperes azt kéri, hogy a Törvényszék
   
               —
            
            
               semmisítse meg a megtámadott határozatot;
            
         
               —
            
            
               kötelezze az Európai Bizottságot a költségek viselésére.
            
         
      Jogalapok és fontosabb érvek
   
   A jelen kereset az Európai Regionális Fejlesztési Alapból (ERFA) a POR Puglia 1. 2000– 2006 célkitűzés operatív program részére meghatározott támogatás egy részének törléséről szóló, 2009. december 22-i C(2009) 10350 bizottsági határozat megsemmisítésére irányul, az annak 4. cikkében előírt jogok kizárólagos fenntartása mellett.
   A Regione Puglia ezt az intézkedést különböző jogalapok alapján kéri, amelyekkel a Bizottság által ellene emelt kifogások helytállóságát és megalapozottságát vitatja, és arra hivatkozik, hogy a Bizottság jogellenes és hibás módszerekkel értékelte a 2007-ben és 2009-ben elvégzett könyvvizsgálatok eredményeit.
   Konkrétan, a Regione Puglia arra hivatkozik, hogy a határozat az alábbi körülmények alapján került meghozatalra:
   
               —
            
            
               a közösségi vizsgálók által végzett és a határozat alapját képező vizsgálatok nem megfelelőek, és pontatlanok;
            
         
               —
            
            
               a megvizsgált és benyújtott dokumentumok nem erősítik meg és nem alapozzák meg a közösségi vizsgálók által az egyes vagyoni értékekre és intézkedésekre, valamint a vizsgálat egészére vonatkozóan megállapított eredményeket; a vizsgálók egyes esetekben az adott területekre irányadó szabályozás értékelése nélkül jutottak ezekre az eredményekre;
            
         
               —
            
            
               mindenesetre, az értékelések módszertani szempontból nem alkalmasak a Bizottság megállapításainak megerősítésére és alátámasztására, és ezek ráadásul megdönthetetlennek tűnnek, mivel nincsenek megfelelően megindokolva és/vagy bizonyítva.
            
         Ezen kívül a Bizottság teljesen figyelmen kívül hagyta az alábbiakat:
   
               —
            
            
               az Európai Számvevőszék és az Olasz Köztársaság Gazdasági- és Pénzügyminisztériuma által végzett könyvvizsgálatok különböző megállapításait;
            
         
               —
            
            
               a részletes, dokumentumokkal alátámasztott és precíz állásfoglalásokat és jogalapokat, amelyeket a Regione a Bizottság kifogásaira és kérdéseire válaszul több alkalommal kifejtett;
            
         
               —
            
            
               a Bizottság ezen kívül megsértette a közte és a támogatás kedvezményezettje közötti kapcsolatok keretében fennálló együttműködési kötelezettséget, mivel azt megelőzően tett megállapításokat és végzett értékelést, hogy megkapta és megvizsgálta volna a Regione Puglia-tól kért válaszokat és nyilatkozatokat.